FRA  NÆR  OG  FJERN 


MÅNEDENS  BUDSKAB 
-  fra  Århus  stav 


Giv  din  søn  en  fisk  . . . 


Ofte  taler  vi  i  vort  hjem  om  den  styrke,  vi  i 
vor  familie  kan  høste  ved  at  efterleve 
evangeliet. 

Evangeliet  betyder  enormt  meget  for  os. 
Vi  føler  at  det  giver  os  en  vidunderlig  måde 
at  leve  på,  -  en  livsform,  som  mange  ville 
ønske,  de  selv  havde  mod  nok  til  at  efterleve. 

For  os  er  evangeliet  en  del  af  alt,  hvad  vi 
foretager  os  -  alt  hvad  vi  arbejder  med  -  alle 
vore  beslutninger,  og  alle  vore  ønsker  og 
drømme  og  afgørelser  er  truffet  på  baggrund 
af  de  rige  lærdomme,  som  vi  henter  i  kirken. 

Vi  taler  tit  om  alle  de  rige  velsignelser  vi 
modtager  som  medlemmer  af  kirken  og  vi 
glæder  os  over  at  kunne  løse  vore  problemer 
og  opgaver  på  baggrund  af  evangeliet. 

Vi  føler  virkelig  en  styrke  i  vor  familie 
med  denne  hjælp  som  evangeliet  giver  os. 

Bønnen  er  med  til  at  samle  os  i  fælles 
taksigelse.  I  virkeligheden  er  det  gennem 


bønnen,  vi  sætter  os  selv  i  den  stemning,  der 
er  nødvendig  for  at  kunne  bortkaste  vore 
bekymringer  og  i  stedet  modtage  inspiration 
og  vejledning.  Vi  giver  os  tid  til  at  lytte.  Vi 
giver  os  tid  til  at  modtage  vejledning. 

Vi  henter  styrke  ved  at  prøve  på  at 
efterleve  kærlighedsbudet,  -  give  hinanden 
kærlighed  og  venlighed,  ros  og  påskønnelse. 
Styrken  kommer  til  os  ved  at  give  af  vor 
kærlighed. 

Vor  elskede  profet,  Spencer  W.  Kimball 
har  sagt  til  os  for  år  tilbage,  at  vi  burde 
holde  vore  hjem  rene  og  pæne.  Han  har 
bedt  os  om  at  holde  vore  ejendomme  vedlige 
med  maling  og  reparationer.  Han  har  bedt 
os  om  at  rydde  op  omkring  os  og  holde  vore 
haver  i  orden.  Kort  sagt  -  at  gøre  vore 
omgivelser  tiltrækkende. 

Denne  opfordring  gentog  profeten  ved 
aprilkonferencen  i  1979,  men  samtidig  gav 

han  os  en  ny  udfordring,  som  jeg  føler  jeg 
vil  pege  på  her  i  mit  indlæg. 

Han  sagde:  »Jeg  ønsker  nu,  at  I  vil  være 
opmærksomme  på  det  indre  af  jeres  hjem, 
ikke  kun  hjemmets  renhed  og  skønhed, 
hvor  vigtigt  det  end  kan  være,  men  også  på 
familiemedlemmernes  renhed  og  gud- 
dommelighed. 

Vi  ønsker  fortsat,  at  I  som  forældre  vil 
styrke  jeres  børn  og  fremhæver  påny,  at  de 
største  velsignelser,  vi  kan  give  vore  børn, 
vil  komme  gennem  de  enkle  undervisnings- 
processer og  ved  at  oplære  dem  til  at  følge 
Herrens  veje.« 

Jeg  har  læst  dette  før,  men  jeg  har  ikke 
fattet,  hvad  der  stod:  ...  de  største 
velsignelser,  vi  kan  give  vore  børn  vil  komme 
gennem  de  enkle  undervisningsprocesser  og 
ved  at  oplære  dem  til  at  følge  Herrens  veje. 

Et  kinesisk  ordsprog  lyder  således: 

Giv  din  søn  en  fisk,  og  han  har  mad  nok 
til  et  måltid.  Lær  din  søn  at  fiske,  og  han 
har  mad  nok  til  hele  livet. 

Min  hustru  og  jeg  er  blevet  bevidste  på 
dette  punkt.  Vi  er  blevet  klar  over  hvilke 
enorme  muligheder  vi  er  blevet  givet  og 
som  vi  som  et  forældrepar  kun  udnytter  en 
lille  del  af. 

Undlad  aldrig  at  undervise  dit  barn  i  enkle 
processer  -  uanset  om  det  er  i  evangeliet, 
skolen  eller  de  ting  som  børnene  beskæftiger 
sig  med  i  fritiden. 

Vær  hele  tiden  med  til  at  motiverejeres 
børn.  Vær  med  til  at  starte  dem  op  -  giv  dem 
mulighed  for  at  lave  fejl  og  fejl  og  atter  fejl. 
Fortæl  dem,  at  der  er  noget  positivt  ved  at 
fejle,  hvis  man  ad  den  vej  lærer  at  gøre  det 
rigtigt. 

Vi  hører  om  diciplinkriser  i  de  danske 
skoler  -  og  hvorfor?  Fordi  mange  pæda- 
goger benytter  det,  man  kalder  »den  frie 
opdragelse«.  Fri  opdragelse  er  ingen 
opdragelse.  Børn  ønsker  ikke  denne  frihed, 
børn  ønsker  ansvar  -  giv  dem  et  ansvar, 
kanalisér  dem  i  de  rigtige  retninger. 

Lære  og  Pagter  fortæller  os  det  meget 


tydeligt:  At  hvis  forældre  ikke  underviser 
deres  børn  -  jeg  gentager:  DERES  børn,  - 
vil  de  blive  holdt  ansvarlige. 

Skal  disse  ting  lykkes  for  os,  må  vi  som 
forældre  gøre  alt,  hvad  vi  kan  for  at  holde 
os  selv  på  toppen.  Vi  må  stadig  selv  studere, 
stadig  selv  uddanne  os  og  åbne  mulighed 
for  at  kunne  videregive  denne  uddannelse 
og  kundskab  til  vore  børn. 

Styrke  til  familien  er  mange  ting. 

Vi  kan  styrke  familien  ved  at  leve  et 
harmonisk  parforhold,  hvor  vor  indbyrdes 
kærlighed  kommer  til  udtryk  gennem 
komplimenter,  små  kærtegn  og  påskønnelse 
af  hinanden.  Vær  opmærksomme  på  at  rose 
hinanden.  Bring  en  lille  blomst  eller  hvad  I 
kan  hitte  på  for  at  glæde  -  det  vil  være 
styrke. 

Vi  kan  styrke  familien  ved  at  leve  efter 
Visdomsordet.  Vi  kan  styrke  vort  legeme  - 
ikke  blot  ved  at  afholde  os  fra  de  ting  som 
Visdomsordet  forbyder  os  at  indtage  -  men 
også  ved  at  indtage  de  fødevarer,  som  vil 
styrke  vore  legemer.  At  vi  kritisk  prøver  at 
analysere  alt  hvad  vi  spiser  -  og  så  kasserer 
alt  hvad  der  ikke  opbygger  vort  legeme. 
Spis  sundt  og  godt  og  rigeligt  med 
grøntsager.  Stå  tidlig  op  om  morgenen,  gå 
tidlig  i  seng  om  aftenen,  så  din  hjerne  kan 
være  frisk  til  at  fungere. 

Giv  dig  selv  mulighed  for  at  dyrke  motion 
under  en  eller  anden  form,  så  du  derigennem 
kan  komme  i  balance  med  dig  selv. 

Vil  du  have  styrke  til  din  familie,  fjern  da 
alt  det  der  kan  virke  negativt  på  dig.  Vi 
bliver  måske  angst  ved  de  informationer 
som  aviser  og  blade  bringer  os.  Nyheds- 
informationer fra  radio  og  TV  fylder  os 
måske  også  med  angst  for,  hvad  der  vil  ske  i 
verden  og  med  verden. 

Er  det  således  for  jer?  Kast  så  alle  disse 
ting  bort,  lad  være  med  at  fyldejeres  sind 
med  disse  bekymringer,  tag  i  stedet  skridt 
til  at  studere  evangeliet,  idet  skriften  kan 
styrke  jer,  og  give  jer  svar  på  de  problemer  I 
måtte  have. 

Jeg  føler  glæde  over  disse  rige  muligheder 

som  ligger  åbne  for  mig  og  min  familie,  og 
jeg  føler,  at  det  kun  er  os  selv  som  står  i 
vejen  for  at  udnytte  dem  og  hente  styrke 
hjem  til  familien. 

Må  vore  individuelle  bestræbelser  lykkes 


for  os.  Må  vi  så  disse  frø  og  pleje  jorden,  så 
vi  kan  høste  styrke  i  vore  familier. 

Karl  Ove  Ilskov 
Førsterådgiver 


Biskop  Georg  Pedersen 


Biskop  Georg  Pedersen. 


Efter  en  artikel  af  Asmund  Hernes, 
lokalredaktør  for  LYS  over  Norge  (redigeret 
af  kontoret  for  kirkens  blade  i  Frankfurt). 

Før  sin  kaldelse  som  biskop  for  Oslo  2. 
ward,  har  Georg  Dagfinn  Pedersen  været 
grens-  og  distriktspræsident  og  rådgiver  til 
missionspræsidenten  i  Norge.  Lige  fra  sin 
omvendelse  i  1948  har  han  været  et  aktivt 
og  begejstret  medlem  af  kirken.  Da  Oslo  2. 
ward  blev  organiseret  i  1977,  var  den 
gennemsnitlige  deltagelse  i  nadvermøderne 
7  %,  i  dag  er  den  33  %.  På  spørgsmålet  om, 
hvordan  han  har  kunnet  nå  sådanne 
imponerende  resultater,  svarer  biskop 
Pedersen  beskedent:  »Jeg  har  ikke  gjort 
noget  særligt.  Jeg  har  blot  forsøgt  at  følge 
de  retningslinier,  som  kirkens  ledere  har 
givet«.  Biskop  Pedersen  mener  ikke,  han 


har  gjort  mere,  end  hvad  andre  biskopper 
og  grenspræsidenter  har  gjort.  »Og  des- 
uden«, siger  han,  »så  er  33%  stadigvæk  for 
lidt . . .  ikke  før  vi  når  de  50  %,  kan  vi  sige,  at 
det  går  godt  -  og  derefter  er  det  bare  at 
fortsætte!«. 

Når  han  bliver  spurgt  om  det  fine 
missionærarbejde,  der  bliver  gjort  i  hans 
ward,  tillægger  han  det  en  god  missions- 
leder.  Han  fortæller  også,  at  han  som  biskop 
altid  byder  nye  medlemmer  velkommen  til 
wardet  og  ellers  behandler  dem,  som  han 
behandler  alle  de  andre  medlemmer.  Han 
taler  med  dem,  minder  dem  om  de  pagter, 
de  har  indgået  med  Vor  himmelske  Fader 
og  råder  dem  til  at  deltage  regelmæssigt  i 
kirkens  møder.  »Desværre«,  siger  biskop 
Pedersen  med  et  suk,  »somme  tider  sker 
det,  at  de,  som  er  blevet  døbt,  ikke  har 
forstået,  hvilket  stort  skridt  det  er  at  gå  i 
dåbens  vande.  De  første  dage  og  uger  er 
altid  vanskelige  for  nyomvendte.  Det  er  som 
om  alle  onde  magter  samler  sig  om  at  have 
en  negativ  indflydelse  på  dem.  Jeg  har 
besøgt  mange  nydøbte  medlemmer,  aften 
efter  aften,  for  at  opmuntre  dem  til  at  holde 
ud.  Sådanne  samtaler  og  opmærksomhed 
tror  jeg  er  meget  værdifulde«. 

Biskop  Pedersen  fortæller,  at  da  wardet 
blev  organiseret,  var  der  næsten  ingen  aktive 
unge.  Men  han  var  i  stand  til  at  aktivere 
dem  én  efter  én,  efterhånden  som  han  talte 
med  dem,  spøgte  med  dem,  viste  interesse 
for  dem  og  talte  alvorligt  med  dem.  Lidt 
efter  lidt  begyndte  de  at  komme  til 
ungdomsaktiviteterne,  til  søndagsskole  og 


3 


til  nadvermøde.  De  begyndte  at  deltage  i 
seminar  og  institut  og  fik  større  og  større 
forståelse  for,  hvad  kirken  kunne  tilbyde 
dem.  Der  er  nu  to  unge  mænd  på  mission  i 
England.  De  er  et  stort  forbillede  for  de 
yngre  drenge,  som  nu  har  et  ønske  om  selv 
at  tage  på  mission. 

Eftersom  Oslo  2.  ward  dækker  de  centrale 
dele  af  Oslo,  skulle  man  tro,  at  der  ville 
være  mange  besøgende  og  folk  på  gennem- 
rejse, som  kom  til  møderne.  På  spørgsmålet, 
om  det  kan  skabe  nogen  problemer,  svarer 
biskop  Pedersen:  »Egentlig  ikke.  Alle  er 
hjertelig  velkomne  til  Oslo  2.  ward,  lige 
som  de  er  det  i  alle  andre  ward  i  kirken.  Det 
er  altid  hyggeligt  at  have  gæster.  Missio- 
nærerne er  meget  flinke  til  at  oversætte  for 
dem,  som  ikke  taler  norsk.  Vi  har  som 
medlemmer  tilflyttere  fra  alle  egne  af  landet 
så  vel  som  udlændinge,  som  har  bosat  sig 
her  i  Oslo«. 

Biskop  Pedersen  fortæller  også,  at  hans 
ward  endog  har  en  direkte  efterkommer  af 
den  russiske  zar  som  medlem. 

Naturligvis  skyldes  aktiviteten  i  Oslo  2. 
ward  også  delvis  biskop  Pedersens  2 
rådgivere,  som  begge  er  overhoveder  for 
aktive  sidste  dages  hellige  familier.  I  nogen 
tid  har  de  samlet  præstedømmebærerne  til 
en  dukkert  i  svømmehallen  en  dag  om  ugen 
klokken  7  om  morgenen.  Det  er  en  herlig 
aktivitet,  som  skaber  et  godt  sammenhold 
og  desuden  hjælper  brødrene  til  at  holde  sig 
i  god  form. 

Skønt  kirken  er  150  år  gammel,  så  er 
Oslo  2.  ward  et  »ungt«  ward  med  mange 
børn  til  stede  ved  nadvermøderne.  For  at 
de  små  kan  få  lov  til  at  røre  sig  lidt,  har  man 
opsat  et  TV  apparatur,  som  »udsender« 
møderne  til  et  rum  i  kælderen.  Gruppen  af 
unge  forældre  og  unge  ugifte  er  også  meget 
aktive. 


»Har  I  nogle  ældre  medlemmer?«  bliver 
biskop  Pedersen  spurgt.  Han  svarer: 
»Næsten  en  trediedel  af  vore  medlemmer  er 
over  70.  For  dem  er  det  svært  at  komme  op 
ad  bakken  til  vor  kirkebygning,  men  vi  har 
flinke  hjemmelærere,  som  tilbyder  deres 
hjælp.  Skønt  vi  har  mange  nyomvendte,  så 
har  vi  også  en  god  kerne  af  gamle  sidste 
dages  hellige  familier«. 

På  spørgsmålet  om,  hvorvidt  han  er  en 
del  af  den  kerne,  svarer  biskoppen,  at  han 
gerne  havde  set,  at  hans  nyligt  afholdte  60 
års  fødselsdag  var  gået  upåagtet  hen.  Han 
var  vist  bange  for,  at  alle  medlemmerne  af 
kirken  i  Norge  skulle  komme  hjem  til  ham, 
for  alle  ved,  hvem  Georg  er.  Alle  ønsker 
ham  som  ven  og  har  stor  respekt  for  ham. 
Det  er  altid  dejligt  at  være  sammen  med 
ham,  eftersom  han  til  stadighed  har  noget 
interessant  at  tale  om  og  altid  har  et  venligt 
ord  til  alle. 

Georg  begyndte  sin  karriere  som  avis- 
dreng. Siden  da  har  han  lært  en  hel  del  om 
forholdet  til  kunder  og  om,  hvordan  man 
omgås  folk.  Igennem  årene  har  han  været  i 
stand  til  at  give  meget  af  det,  han  har  lært, 
videre  til  andre.  Der  er  en  god  ånd  omkring 
biskop  Pedersen.  Skønt  han  bruger  megen 
tid  på  sit  arbejde,  har  han  ofret  utallige 
timer  på  at  bygge  kirken  op  og  på  at  styrke 
sit  hjem.  Hans  hustru  Sølvi  er  en  vidunderlig 
livsledsager.  Sammen  har  de  opdraget  to 
enestående  drenge:  Stein,  som  nu  er 
førsterådgiver  i  Oslo  stavspræsidentskab  og 
den  eneste  tempelbesegler  i  Norge;  og  Terje, 
som  er  medlem  af  højrådet  og  en 
fremragende  pianist.  Hvad  Stein  og  Terje 
har  gjort  for  kirken  skyldes  helt  og  holdent 
det  hjem,  som  Georg  og  Sølvi  har  givet 
dem.  Men  måske  var  det  et  emne  for  en 
anden  artikel! 

Stavskonference  i  Århus  29.-30.  nov.  1980 


Lørdag  den  29.  november  var  der  om 
eftermiddagen  forskellige  lederskabsmøder. 
Kl.  19  var  der  »Lørdag  aftens  lederskabs- 
møde«  hvortil  alle  interesserede  var  indbudt. 
Emnet  var:  »Vend  børnenes  hjerter  til 
fædrenes«.  Stavspræsident  Knud  B. 
Andersen  talte  om  vort  tre-dobbelte 
genealogiske  ansvar.  Vi  skal  1.  forske  vore 
dødes  data  og  indsamle  dem,  2.  skrive 
personlige  optegnelser,  3.  tage  til  templet 
og  udføre  tempelarbejde.  Derefter  vistes  en 
film  om  genealogi.  Til  sidst  talte  Bo  G. 
Wennerlund  om  vigtigheden  af  at  føre 
optegnelser.  Han  omtalte  2  slags 
optegnelser:  I.  Den  personlige  optegnelse 
skal  indeholde  ens  personlige  data  og  de 
oplevelser,  man  har  haft  i  sit  liv.  2. 
Familieoptegnelser  bør  indeholde  de  oplys- 
ninger, man  kan  skaffe  om  sine  forældre, 
bedsteforældre,  oldeforældre  osv.  Bo 
Wennerlund  gav  eksempler  på  oplysninger 
fra  sin  egen  familie-optegnelse. 

Kl.  21. 30-22. 30  gennemførtes  et  kulturelt 
program,  kaldet  »Den  danske  sang«. 

Efter  fællessang:  »Den  danske  sang  er  en 
ung  blond  pige«  blev  følgende  program 
afviklet: 

1 .  »I  sne  står  urt  og  busk  i  skjul«  sunget  af 
4  Ålborg-piger. 

2.  »Spurven  sidder  stum  bag  kvist«  solo- 
sang af  Sussie  Lauridsen,  (Ålborg). 

3.  »Roselil  og  hendes  moder«  sunget  af 
Carl  Johan  Grabe,  Esbjerg,  hjulpet  af 
publikum. 

4.  »Jeg  elsker  de  grønne  lunde«  sunget  af 
Anne  Mette  Cohr,  Fredericia,  med  guitar- 
akkompagnement af  Ditlev  Cohr. 

5.  »Nu  falmer  skoven  trindt  om  land« 
sunget  flerstemmigt  af  4  Randers-piger. 

6.  »Fuglen  sang  på  kviste«  solosang  v. 
Alice  Andersen,  Silkeborg,  akkompagneret 
af  storesøster  Karen  Bidstrup,  Århus. 

7.  Århus  grens  kor  sang:  Sig  nærmer 
tiden,  da  jeg  må  væk.  Fred  hviler  over  land 


Ældste  Bo  G.  Wennerlund  var  den  besø- 
gende generalautoritet  ved  stavskonferen- 
cen  i  Århus. 


og  by. 

Der  sluttedes  med  fællessangen  »Konger- 
nes Konge«  med  trompet  og  klaver- 
akkompagnement v.  Carl  Johan  Grabe  og 
Karen  Bidstrup. 

Til  stede  ca.  130. 

Søndag  den  30.  november  kl.  9.00-10.45 
holdtes  et  missionærmøde,  hvortil  alle  sta- 
vens medlemmer  var  velkomne. 
Ved  dette  møde  talte  disse  brødre: 
Stavens  missionsleder  Peter  Voss, 
Odense,  talte  om  de  velsignelser  medlem- 
merne modtager  ved  at  udføre  missionær- 
arbejde. 

Missionslederen  i  Ålborg  Ward  Benny 
Kristensen  talte  om  missionslederens  ansvar 
i  missionærarbejdet. 

Biskop  Palle  Blønd,  Fredericia,  talte  om 
biskoppens  ansvar  i  missionærarbejdet. 

Svend  W anner- Olsen,  Århus,  talte  om 

kvorumspræsidentens  ansvar  for  missio- 
nærarbejdet  og  vort  ansvar  for  de  nydøbte. 

Missionspræsident  Richard  C.  Jensen 
spurgte  om,  hvor  mange  missionærer  der 
var  til  stede,  og  var  ikke  tilfreds  før  alle 
tilstedeværende  havde  rejst  sig.  Vi  er  nemlig 
alle  missionærer.  Han  fremhævede  medlem- 
mernes ansvar  for  missionærarbejdet  i 
Danmark. 

Stavspræsident  Knud  B.  Andersen  talte 
om  de  velsignelser,  der  er  forbundet  med  at 
dele  evangeliet  med  andre.  Statistikken  viser 
fremgang  for  antal  døbte  i  staven. 

Regionalrepræsentant  Bo  G.  Wennerlund 
talte  om  at  have  den  rette  form  for  tro. 
Lever  vi  efter  evangeliet  vil  vi  udvikle  os, 
modtage  velsignelser,  opnå  ophøjelse  og  til 
sidst  blive  som  Gud. 

Efter  fællessang  og  opretholdelser  sang 
stavens  ungdomskor:  »Zions  ungdom, 
Israels  hære.« 

Knud  B.  Andersen  talte  om  konsekven- 
serne af  babelstårnet  og  sprogforvirringen. 
Evangeliet  udbredes  til  verdens  forskellige 
lande.  Trods  forskellige  kulturer  er  evange- 
liet det  samme.  Det  er  et  ansvarsfuldt 
arbejde  at  være  medlem  af  kirken.  Kirken 
har  for  tiden  30.500  missionærer  i  verden, 
men  præsident  Kimball  ønsker  flere. 

Karl  Ove  Ilskov  fortalte  enkelte  oplevelser 
fra  sin  USA  rejse.  Vi  bør  ikke  være  for 


kritiske  mod  samfundet,  så  længe  vi  lever  i 
et  land,  hvor  vi  kan  dyrke  vor  religion  i 
fred.  Offerloven  betyder,  at  vi  betaler  noget 
tilbage  af  alt  det,  vi  får. 

Kim  Rosenkilde  talte  om  »hvordan  jeg 
forbereder  mig  til  at  tage  på  mission«. 

Niels  Ove  Andersen,  Gerda  Jørgensen  og 
Jette  Lauridsen  blev  kaldt  op  for  at  bære 
deres  vidnesbyrd. 

Missionspræsident  Richard  C.  Jensen 
fortalte  om  en  oplevelse  med  en  soldater- 
kammerat, som  han  fortalte  om  tempel- 
ægteskab og  andre  lærdomme.  Mange  år 
senere  mødte  han  samme  kammerat,  der  nu 
var  blevet  døbt,  beseglet  til  sin  hustru  og 
havde  børn,  der  forberedte  sig  til  at  tage  på 
mission. 

Bo  G.  Wennerlund:  Ønsker  vi  at  være 
stærke  i  troen,  må  vi  efterleve  evangeliet.  Vi 
er  Guds  sønner  og  døtre.  Som  familie  har  vi 
et  ansvar  for  vore  efterkommere.  Vigtig- 
heden af  kirkens  programmer  og  hvordan 
de  danner  en  helhed.  Vi  må  være  parat  til  at 
tage  imod  nye  medlemmer  og  gøre  noget 
for  dem.  Vi  (hjemmelærerne)  må  besøge 
dem  ofte  for  at  styrke  dem.  Dåben  er  kun 
døren.  Vi  udvikler  os  trin  for  trin  mod  det 
fuldkomne. 

Til  stede  ved  dette  møde  ca.  430. 

E.  Ro. 


***** 


»Mormon  bliver  kun  den,  der  har  betalt 
/  alt!«. 

(Biskop  Thjodrekur  i 
»Det  genfundne  Paradis«) 

Sæt  en  annonce  i  avisen 


En  søster  i  Tyskland  var  så  begejstret  over, 
at  hun  skulle  døbes,  at  hun  besluttede  sig 
til,  at  »alle«  skulle  vide  det. 

Hun  satte  derfor  en  annonce  i  avisen: 


Den  danske  Stjerne  syntes,  at  det  var  et 
interessant  og  usædvanligt  initiativ,  og 
kontaktede  søster  Sylvia  Crossley  for  at 
høre,  hvilket  resultat  hun  havde  haft  af  sin 
idé. 

Vi  modtog  et  langt  brev  fra  hende  og  hun 
skriver  bl.a.: 

»En  annonce  er  en  information  til  offentlig- 
heden, og  ligesom  andre  organisationer  bør 
kirken  give  informationer  om  sit  virke.  Jeg 
anser  det  for  at  være  en  vigtig  del  af 
missionsarbejdet.  I  annoncer  eller  læser- 
breve udtrykker  vi  glæde,  sorg,  utilfredshed, 
protest  osv.  -  det  er  altid  noget  særligt.  I  mit 
liv  har  dåben  været  en  så  fundamental, 
altoverskyggende  og  glædelig  begivenhed, 
at  jeg  ønskede  at  dele  den  med  andre  -  både 
kendte  og  ukendte. 

Enhver  annonce,  som  udtrykker  noget 
positivt,  har  stor  værdi,  og  det  gælder  især, 


når  det  drejer  sig  om  kirkelige  begiven- 
heder. 

Ved  min  annonce  har  jeg  opnået 
følgende: 

1 .  Jeg  har  åbent  bekendt  mig  til  min  kirke, 
og  det  er  en  god  ting,  for  det  viser  mit 
standpunkt,  og  det  får  andre  til  i  det  mindste 
at  respektere  mig. 

Dette  kan  for  eksempel  betyde,  at  man 
vinder  nogle  af  sine  venner  tilbage.  Det  er 
sket  for  mig,  og  det  er  jeg  meget  glad  for. 

2.  Nogle  mennesker  har  spurgt  sig  selv, 
hvad  for  en  slags  kirke,  det  mon  er,  jeg  har 
tilsluttet  mig  i  en  alder  af  30  år  (min  familie 
er  ret  kendt  her  i  byen).  Det  fandt  jeg  ud  af, 
eftersom  mange  ringede  til  mig  bagefter. 

3.  Jeg  ved,  at  i  det  mindste  er  nogle  få  af 
mine  venner  begyndt  at  tænke  over  deres 
tilhørsforhold  til  deres  kirke,  og  nu  er  de 
blevet  i  tvivl  om,  hvilken  kirke,'  dér  er  den 
rigtige.  Dette  kan  også  være  en  begyndelse  - 
måske  bliver  de  rigtige  undersøgere. 


Sylvia  Crossley,  Stadt hagen  gren,  Tyskland 


HJERTELIG  VELKOMMEN 

til  mine  slægtninge,  til  alle  mine 
venner  og  til  alle,  der  som  gæster 
ønsker  at  være  til  stede  ved  min 
dåb. 

Den  finder  sted  lørdag  den  27. 
oktober  1979,  kl.  18.00  i 
Stadthagen,  og  den  varer  ca.  1 
time  (tag  gerne  børn  med!). 

Jesu  Kristi  Kirke  af  Sidste  Dages 
Hellige  på  hjørnet  af  Schacht 
strasse  og  Jahnstrasse. 

Vi  er  altid  glade  for  at  have  fuldt 
hus! 

Sylvia  Crossley 

4.  Naturligvis  må  man  regne  med  en 
reaktion  i  stil  med  dette:  »Sikke  noget  pjat 
at  udsprede  sådan  noget!«  Men  selv  det  har 
lært  mig  noget.  Nemlig,  at  det  er  sådanne 
personer,  som  vil  tage  mindst  af  min  tid  -  og 
det  er  da  også  godt  at  vide!« 
Den  20.  november  1979  blev  søster 
Crossleys  søn  Antony  døbt.  Han  var  da  8 
år,  og  også  i  den  anledning  blev  der  sat  en 
annonce  i  avisen.  Mange  af  hans  venner 
spurgte  ham,  hvordan  det  havde  været,  og 
de  var  meget  interesserede  i  at  vide,  hvorfor 
man  i  vores  kirke  bliver  konfirmeret 
allerede,  når  man  er  8  år. 

Søster  Crossley  foreslår  også,  at  man 
kunne  sætte  en  annonce  i  avisen,  når  en 
missionær  skal  rejse  hjem.  Det  ville  især 
være  effektivt  i  mindre  byer,  hvor  det 
ligesom  kunne  hæfte  et  navn  på  »de  pæne 
unge  mennesker«,  som  folk  ser  gå  på  gaden. 
Hvis  de  havde  set  dem  omtalt  i  avisen,  ville 
de  måske  føle  sig  mere  tilskyndet  til  at  tale 
med  dem,  når  de  ringede  på  døren. 

Søster  Crossley  slutter  sit  brev  med  en 
hilsen  til  søskende  i  Danmark  og  med  at 
bære  sit  vidnesbyrd:  »Jeg  ved,  at  Mormons 
Bog  er  sand,  og  at  Moroni  lever.  Jeg  ved,  at 
Helligånden  vidner  om  Faderen  og  Sønnen 


Antony  Crossley 


gennem  hvilke  alle  ting  er  mulige.  Jeg  ved, 
at  Jesu  Kristi  Kirke  af  Sidste  Dages  Hellige 
er  Herrens  værk,  og  det  er  derfor  jeg  i 
overensstemmelse  med  Mattæus  søger  det 
først«. 

eev 


Missionær  fra  København  stav 

Ældste  Bjarne  Jakobsen  fra  Roskilde  ward 
rejste  den  7.  december  1980  til  England 
London  Missionen. 


Omvendt  i  fængslet 


Ret  hurtigt  efter  evangeliets  indførelse  i 
Norge  blev  de  sidste  dages  hellige  frataget 
deres  grundlovsgaranterede  religionsfrihed. 
Dette  skete  ud  fra  den  betragtning,  at 
mormonismen  ikke  var  en  kristen  bevæ- 
gelse. Mens  mormonismens  status  blev 
overvejet  af  retten  og  af  regeringen,  var 
byfængslet  i  Fredrikstad,  Norge,  hjem  for 
fire  missionærer  fra  Danmark  og  en  norsk 
omvendt.  To  af  dem,  som  var  anklaget  for 


Efter  at  have  undersøgt  kirken  i  næsten 
fire  måneder,  ønskede  Carl  at  blive  døbt. 
Missionærerne  sendte  bud  efter  en  præste- 
dømmebærer i  den  lokale  gren  og  autori- 
serede ham  til  at  udføre  ordinansen. 
Derefter  blev  Carl,  under  sit  næste  besøg  i 
Fredrikstad  fængslet,  af  missionærerne 
bekræftet  som  medlem  og  fik  overdraget 
præstedømmet. 


at  »praktisere  illegal  religion«  var  fængslede 
der  i  6'/2  måned  i  1852-53. 

Den  svenskfødte  Carl  Widerborg,  tid- 
ligere skolelærer  og  nu  købmand,  blev 
interesseret  i  disse  unge  mænd,  hvis 
salmesang  kunne  høres  gennem  fængsels- 
vinduerne.  Hans  besøg  hos  dem  blev 
hyppigere  og  længere.  Han  var  i  stand  til  at 
få  den  tolerante  arrestforvarer  til  at  låse 
ham  inde  sammen  med  missionærerne, 
mens  han  fik  undervisning  i  evangeliet,  og 
til  at  låse  ham  ud  igen,  når  han  bankede  i 
gulvet. 


På  grund  af  sin  uddannelse  var  broder 
Widerborg  i  stand  til  at  give  brødrene  råd 
og  vejledning  i  retslige  spørgsmål.  Han  rejste 
til  Christiania  (nu  Oslo)  for  at  appellere  til 
den  norske  regering  på  deres  Vegne. 
Samtidig  var  hans  dybe  overbevisning  og 
milde  fremtræden  med  til  at  få  omvendte  til 
kirken.  Den  lokale  menighed  voksede  sig 
dobbelt  så  stor,  mens  missionærerne  var  i 
fængsel.  Endvidere  blev  arrestforvarerens 
tre  døtre,  én  af  missionærernes  medfanger 
samt  andre  besøgende  også  døbt  ind  i 
kirken. 

Carl  Widerborg  blev  en  stor  støtte  for 
Den  Skandinaviske  Mission,  idet  han  var 
missionspræsident  i  1858-60,  da  alle 
amerikanske  missionærer  midlertidigt  blev 
kaldt  hjem,  og  igen  i  1864-68.  Han  blev 


kendt  som  den  mest  effektfulde  taler  blandt 
de  sidste  dages  hellige  i  Skandinavien  på 
hans  tid. 

(Fra  serien  »Profiler  fra  fortiden«  i  Church 
News,  af  Richard  L.  Jensen). 


Juleudstilling  og  julekoncert 
på  Maglegårds  Allé 


Fra  den  1 3.  til  den  27.  december  1 980  kunne 
man  hver  aften  se,  hvordan  bilerne  sagtnede 
farten,  når  de  kørte  forbi  kirken  på 
Maglegårds  Allé,  hvor  lysene  strålede  i  alle 
træerne,  og  hvor  der  var  opstillet  den  meget 
smukke  julescene,  som  før  har  betaget 
mange  mennesker,  når  den  har  været 
opstillet  på  Maglegårds  Allé  eller  på 
Priorvej. 

Mange  tog  sig  også  tid  til  at  stå  ud  af 
bilen  og  gå  indenfor,  hvor  utrættelige 
missionærer  viste  om  i  kirken  og  fortalte 
det  glade  budskab  -  ikke  blot  historien  om 
barnet  i  krybben,  men  også  det  gengivne 
evangeliums  glade  budskab:  At  Herren  har 
talt  til  jorden  igen  i  de  sidste  dage. 

Missionærerne  havde  lavet  et  stort 
arbejde  med  opstilling  af  julescenen  og 


udfærdigelse  af  udstilling  inde  i  kirken,  og 
dertil  kom  at  de  skiftedes  til  at  gå  vagt  hele 
døgnet  for  at  forhindre  hærværk. 

Den  21.  december  afholdt  Københavns 
stavskor  en  julekoncert,  som  formåede  at 
trække  ikke  mindre  end  430  tilhørere  til. 
De  kom  heller  ikke  til  at  fortryde,  at  de  var 
kommet,  for  de  fik  en  dejlig  og  stemnings- 
fyldt oplevelse  ved  at  høre  koret  synge 
ualmindelig  smukt. 

Koret  var  under  ledelse  af  Jørgen 
Ljungstrøm  og  med  Inger  Rasmussen  ved 
klaveret,  og  der  blev  præsenteret  både 
velkendte  og  mindre  kendte  julesalmer. 
Mark  Nielsen,  12  år,  sang  solo  »Den  lille 
trommeslager«  og  Sonja  Kristoffersen  og 
Birthe  Herbert  sang  som  duet  »Strålende 
stjerne«. 

Stavspræsident  Henning  K.  Frederiksen  forsamling,  som  efter  koncerten  kunne  gå 
v  et  lille  julebudskab  til  den  store     hjem  i  dejlig  julestemning. 

eev 


Københavns  stavskor  holder  julekoncert  i  kirken  på  Maglegårds  Allé. 


Kirkens  unge  synger  julen  ind 
på  strøget  i  København 


Den  22.  december  1980  kl.  17.00  mødtes  ca. 
25  unge  fra  København  stav  på  Strøget  i 
København,  udenfor  Helligåndskirken,  for 
at  synge  julen  ind. 

Trods  bidende  kulde  holdt  de  trofast  ud  i 
næsten  to  timer,  og  der  var  mange,  der 
standsede  op  og  lyttede  til  deres  dejlige  sang, 
som  bestod  både  af  danske,  engelske,  gamle 
og  nye  julesalmer  og  -sange. 

Missionærerne,  som  i  hele  juletiden  gik 
på  Strøget  og  uddelte  de  kendte  kort,  som 
tilbyder  interesserede  en  gratis  Mormons 
Bog  med  påtrykt  navn,  var  også  på  deres 
post  denne  aften,  hvor  de  fik  talt  med  mange 
mennesker. 

eev 

Opskrift  på  et  godt  familieliv: 
Pligter, 

kærlighed, 

tid 


At  have  et  godt  familieliv  kan  være  nok  så 
vanskeligt.  Gerald  og  Elaine  Romriell  fra 
Orange  1.  ward  i  Californien  har  fundet 
den  rette  metode  for  deres  søn  og  fem  døtre. 

Enhver  opskrift  på  at  opdrage  børn  i 
evangeliet  må  indeholde  store  portioner  af 
ansvarsfølelse,  disciplin,  kærlighed  og  ros, 
studium  af  skrifterne  og  tid  -  særlig  tid, 
siger  Elaine  Romriell. 

»Vi  prøver  altid  at  gøre  tingene  som  en 
familie,  at  være  sammen  og  gøre  en  hel 
masse  ud  af  fødselsdage  og  fridage.  Vi  har 
altid  nydt  vore  børn,  selv  på  teen-age 
stadiet«,  siger  hun. 

Pligter  og  ansvar  skal  indlæres  tidligt. 
Fra  børnene  var  små,  har  de  haft  til  opgave 
at  holde  deres  værelser  rene.  Hver  havde  de 
andre  job  i  tillæg,  såsom  at  tømme 
skraldespand,  lægge  vasketøj  sammen  eller 
gøre  rent  i  badeværelset.  Enhver  var 
ansvarlig  for  sine  pligter.  Hvis  han/ hun  af 
en  eller  anden  grund  ikke  kunne  gøre  det, 
skulle  de  selv  sørge  for,  at  arbejdet  blev 
gjort  af  en  af  de  andre..* 

»Der  var  en  gang,  Alan  ikke  gik  ud  med 
skraldespanden.  Vi  vidste,  at  hvis  vi  lod 
ham  slippe  godt  fra  det  bare  et  par  gange,  så 
kunne  det  nemt  blive  en  vane,  så  vi  vækkede 
ham  midt  om  natten  og  lod  ham  gøre  det. 
Han  glemte  det  ikke  igen«,  siger  hans  mor. 

»Vi  har  ikke  været  særlig  strenge,  og  vi 
har  aldrig  slået  vore  børn.  De  kendte 
familiereglerne.  Jeg  tror,  at  det  vigtigste 
var,  at  vi  som  forældre  altid  holdt  os  til 
reglerne.  Vi  har  bakket  hinanden  op  som 


far  og  mor.  Hvad  den  ene  sagde,  støttede 
den  anden.  Hvis  en  mand  og  hustru  har  et 
godt  fællesskab,  har  det  stor  indflydelse  på 
børnene«,  siger  hun. 

Børn  reagerer  på  ros  og  opmuntring,  siger 
Romriells.  »Vi  har  aldrig  været  efter  dem 
for  deres  fejl,  men  altid  rost  dem  for  deres 
goder.  Det  kunne  ses  på  deres  skolearbejde 
og  på  deres  indstilling  til  dem  selv.  De  er 
alle  gode  elever.  Vi  har  altid  deltaget  i 
skolearrangementer  for  at  vise,  at  vi  støttede 
dem  og  var  stolte  af  dem«. 

Skænderier  blev  ikke  tilladt  i  hjemmet. 
»Folk  spørger  altid,  hvordan  vi  har  klaret 
det.  Jeg  ved  ikke,  hvad  jeg  skal  sige.  Bortset 
fra  at  vore  børn  vidste  fra  deres  tidligste  år, 
at  det  simpelthen  ikke  var  tilladt.  Vi 
standsede  det  simpelthen.  Vore  børn  er  nært 
knyttede  til  hinanden,  og  de  savner  virkelig 
hinanden,  når  de  er  væk  hjemmefra«. 

En  af  de  vigtigste  ting  i  familien  er  at  læse 
i  skrifterne  sammen.  »Hvert  barn  har  sit 
eget  sæt  af  standardværkerne,  og  lige  fra  de 
var  gamle  nok  til  at  kunne  forstå  det,  var  de 
med  til  familiens  skriftlæsning«,  siger  søster 
Romriell. 

»Al  den  tid,  de  voksede  op,  talte  vi  om 
kirken  og  evangeliets  principper.  Vi  tog  os 
tid  til  at  svare  på  spørgsmål  og  prøvede  at 
rette  dem  mod  ting,  som  var  opløftende.  De 
ved,  at  de  bliver  set  på  som  medlemmer  af 
kirken,  og  de  er  klar  over,  at  de 
repræsenterer  kirken  og  familien  i  alt,  hvad 
de  gør.  Vi  synes,  de  har  taget  den  udfordring 
ualmindelig  godt  op«. 

Med  tilladelse  fra  Church  News 

Eddie  Karnil  hovedperson  i  TV-stykke 


Broder  Eddie  Karnil  har  i  december  1980 
medvirket  ved  optagelserne  af  et  dansk  TV- 
stykke  med  den  lovende  titel  »Trivslernes 
hærgen  i  de  nordlige  provinser«.  Det  siges 
at  være  inspireret  af  tegneserien  »Asterix« 
og  en  satire  over  den  jævne,  lune  dansker, 
der  gerne  vil  hygge  sig. 

Det  gør  han  som  bekendt  som  regel  med 
øl  og  kaffe,  og  det  har  været  årsagen  til 
nogle  overvejelser  for  broder  Karnil,  der 
spiller  hovedrollen  i  stykket.  Selvsagt  må 
han  som  professionel  spille  de  roller,  der 
tildeles  ham,  og  gøre  det  i  stykkets  ånd  og 
altså  ikke  »lave  om«  på  de  pågældendes 
karakter.  Vi  har  spurgt,  hvordan  han  som 
medlem  af  kirken  klarer  dette  problem,  Han 
svarer:  »Når  man  ser  os  drikke  snaps  i 
stykket,  kan  jeg  oplyse,  at  det  er  vand,  vi 
drikker,  tilsat  lidt  farvestof.  Yderligere  har 
jeg  en  øl  i  hånden  det  meste  af  tiden,  og  det 
har  den  virkning,  at  det  ser  ud,  som  om  jeg 


drikker  ret  meget,  men  hvis  man  ser  godt 
efter,  når  jeg  kun  at  føre  flasken  op  til 
munden,  så  bliver  jeg  forstyrret  og  når 
faktisk  aldrig  længere  på  noget  tidspunkt. 
Det  samme  trick  benyttede  jeg  en  anden 
gang  i  en  forestilling  på  teatret.  Jeg  skulle 
ryge  pibe.  Og  i  hver  scene  sad  jeg  bare  og 
stoppede  pibe,  tændte  en  tændstik,  talte, 
brændte  fingrene  og  så  videre  i  den  dur. 
Piben  blev  aldrig  tændt,  men  alligevel 
virkede  jeg  som  en  inkarneret  ryger.« 

»Trivslerne«,  der  svarer  til  romerne  i 
»Asterix«  er  højt  begavede  og  vil  trivsle 
danerne,  og  det  kommer  der  megen  sjov  ud 
af.  Stykket  er  naturalistisk,  selvom  sceneo- 
grafien  er  lavet  stilistisk,  og  broder  Karnil 
siger:  »Vi  har  moret  os  meget  under 
optagelserne.  Det  håber  jeg  også,  seerne 
vil«. 

Broder  Karnil  er  og  har  i  en  årrække 
været  wardssekretær  i  Odense  ward.  jws 

Et  klasseblad  -  var  det  ikke  en  idé? 


Søndags  S 


s 


ENIOROERVICE 


4.  JANUAR  1981  -  nr,  1  9  -  2.  årgang  -  red.  Erik  Andersen 


Lektie  til  idag  :  1. Mosebog 
kap.  46  -  5o  :  JAKOBS  ankomst 
til  Ægypten,  hans  slægt, og  besøg 
hos  Parao,  som  han  velsignede, 
Jakob  velsigner  Efraim  og  Manasse 
yarsler  stammernes  skæbne«. 
Hans  sidste  vilje  og  død. 

Hvor  findes  skriftstederne  ?  : 

Da  kom  der  en  ny  konge  over 
Ægypten,  som  ikke  vidste  noget 
om  Josef, 

Da  de  kom  hjem  til  deres  fader 
fie'uel,  sagde  han  :  Hvorfor 
kommer  I  tidligt  hjem  Idag? 


Lektie  til  næste  søndag  : 

2.  Mosebog  tap,  1-4  og  Moses  1 

i  Ben  kostelige  Perle  : 

Israeliternes  dårlige  kår  i 
Ægypten,  Mose  fødsel,  opvækst, 
kaldelse  og  hans  talerør  Aron. 


VI  ønsker  læsere 

GODT 


Jakobs  velsignelse  til  sin  søn 
Josef  :  (l.Mosebog  49! 22-26) 

Et  yppigt  vintræ  er  Josef, et  yppig 
vintræ  ved  kilden, ranker  slynger 
sig  over  mur en. Bue skytter  fejder 
imod  ham, strides  med  ham, gør  an- 
greb på  ham, men  hans  bue  er  stærk 
,hana  arme  rappe.  Det  kommer  fra 
Jakobs  vældige, fra  Hyrden, Israels 
klippe, fra  din  Padera  Gud-han  . 
hjælpe  dig. Og  Gud  den  almægtige, 
han  velsigne  dig  med  himmelens 
velsignelser  oventil  og  dybets 
velsignelser  nedentil  med  brysters 
og  moderiiva  -velsignelser. Din  Fa- 
ders velsignelser  overgår  de  æld- 
gamle bjerges  velsignelser, de 
evige  højes  herlighed. Måtte  de 
komme  over  Josefs  hoved, over  issen 
på  fyrsten  blandt  brødre. 


Som  medlem  af  kirken  i  1 8  år  kan  man  ikke 
lade  være  at  glæde  sig  over  den  fremgang, 
der  er  sket  med  hensyn  til  lektiematerialerne. 
Som  lærer  i  søndagsskolen  får  man  serveret 
en  færdigsyet  lektie  hver  uge  med  skriftsted- 
henvisninger, anvisninger  på  brugen  af 
lysbilledserier,  overheadprojektor,  bånd, 
film  og  billeder,  der  illustrerer  lektiens  emne. 

Bag  i  lektiehæftet  er  der  for  hver  lektie 
trykt  en  eller  to  sider  »kildemateriale«,  som 
omhandler  lektiens  emne,  enten  i  form  af 
en  udlægning  af  skriften  af  kirkens 
autoriteter  eller  vidnesbyrd. 

Det  er  så  hensigten,  at  »kildematerialet« 
skal  klippes  ud  og  gives  til  en  af  klassens 
elever,  som  anmodes  om  at  give  et  resumé 
af  indholdet  næste  søndag. 

Da  disse  kildematerialer  er  af  stor  værdi 
for  forståelsen  af  lektiens  emne,  fandt  jeg 
hurtigt  ud  af,  at  det  ville  være  af  stor 
betydning,  at  hver  enkelt  elev  fik  et 
eksemplar  af  materialet. 

De  første  gange  tog  jeg  30  fotokopier, 
som  blev  fordelt  blandt  klassens  elever.  Men 
så  fik  jeg  ideen  til  at  skabe  et  klasseblad. 
Det  har  nu  eksisteret  i  snart  l'/2  år,  og  det 
udkommer  alle  søndage,  undtagen  når  der 
er  stavskonference. 

Bladet  kalder  jeg  Søndags  Senior  Service, 
og  består  af  4  A5-sider.  På  forsiden  er  der  4 
rubrikker,  som  indeholder  hhv.  den 
pågældende  søndags  lektie  med  henvisning 
til  standardværk,  kapitler,  vers  m.v.  -  næste 


søndags  ditto,  meddelelser  af  almen 
interesse  for  klassen  evt.  krydret  med  små 
billeder  eller  tegninger. 

På  de  følgende  sider  er  placeret  »kilde- 
materiale«, og  såfremt  der  er  yderligere 
plads,  placeres  nogle  aforismer,  vittigheder 
med  tilbehør. 

At  fremstille  et  sådant  blad  kræver,  at 
man  har  let  adgang  til  tekniske  hjælpe- 
midler. Men  i  de  mindre  grene  eller  ward, 
kan  man  evt.  ved  gennemslag  på  skrive- 
maskine fremstille  et  lignende  materiale. 

Jeg  ved  af  erfaring,  at  eleverne  er  meget 
glade  for  det  tilskud  til  deres  standard- 
værker, som  de  får  gennem  bladet.  Selv 
handicappede,  der  er  afskåret  fra  at  komme 
i  kirken,  når  bladet  ud  til  gennem  elever, 
der  er  hjemmelærere  eller  besøgslærerinder. 

Der  er  oven  i  købet  elever,  der  har  købt 
en  samlemappe,  som  de  sætter  bladene  ind 
i. 

Det  kræver  meget  arbejde  og  tid  at 
fremstille  et  sådant  blad  -  ca.  2-3  timer  hver 
uge,  men  det  letter  ens  arbejde  med 
lektiefremstillingen  og  giver  samtidig  en  selv 
stor  glæde  at  se  med  hvilken  begejstring, 
bladet  bliver  modtaget. 

På  den  måde  bliver  man  ikke  træt  af  at 
have  gået  den  ekstra  mil. 

Erik  Andersen 
København  3.  ward 


Den  første  stav  i  Puerto  Rico  organiseret 

Med  tilladelse  fra  Church  News 


Den  14.  december  1980  blev  den  første  stav 
i  Puerto  Rico  organiseret.  Det  er  kun  10  år 
siden,  der  blev  organiseret  en  spansk-talende 
gren  der,  og  nu  tæller  staven  over  1700 
medlemmer.  Før  den  tid  var  der  en  engelsk- 
talende gren,  som  bestod  af  amerikanere, 
som  gjorde  militærtjeneste  i  området. 

Der  er  seks  ward  og  fire  grene,  og  de 
ledes  alle  med  undtagelse  af  én  af  Puerto 


Ricanske  ledere,  ligesom  stavspræsidenten 
og  den  ene  af  hans  rådgivere  er  Puerto 
Ricanere. 

Skønt  spansk  er  hovedsproget,  taler  de 
fleste  Puerto  Ricanere  også  engelsk,  idet 
øerne  er  en  del  af  De  forenede  Stater.  Puerto 
Rico  er  ikke  en  selvstændig  stat,  men  der  er 
lokalt  selvstyre. 

HJEMMEPRODUKTION  OG  FORRÅD 

-  når  nødens  stund  er  inde, 
er  tiden  til  forberedelse  forpasset  - 


Denne  side  er  beregnet  til  at  skulle  være  en 
fast  rubrik,  som  kan  hjælpe  alle  dem,  som 
ønsker  at  lære  mere  om  at  dyrke  sine  egne 
livsfornødenheder  samt  dem,  som  ønsker 
at  samle  et  års  forråd  af  mad,  tøj  og  om 
muligt  brændsel. 

Enhver  opfordres  hermed  til  at  indsende 
gode  ideer  eller  spørgsmål  om  hjemme- 
produktion  og  forråd.  Det  vil  alt  sammen 
blive  behandlet  seriøst  og  søgt  offentliggjort 
til  gavn  og  glæde  for  alle. 

I  over  40  år  har  advarslen  lydt 
indtrængende  fra  kirkens  ledere.  I  de  sidste 
6  år  har  man  talt  meeet  om  det  herhjemme. 

Hvor  mange  har  så  fulgt  rådet?  En 
undersøgelse  viser,  at  86%  af  aktive 
kirkefamilier  har  et  delvis  forråd,  men  kun 
ca.  5%  har  et  helt  års  forråd!  Det  er 
sandelig  for  dårligt!!!  Eller  er  det??? 

Vi  har  alle  sammen  forhindringer  at 
overvinde:  Vi  har  ikke  råd,  vi  har  ikke  plads, 
vi  ved  ikke  nok  om  det,  vi  har  ikke  tid  til  at 
lære  mere  om  det,  vi  har  simpelthen  ikke 
kræfter  til  at  tænke  på  det. 

Det  er  alt  sammen  rigtigt,  og  det  er 
forståeligt,  men  det  løser  ikke  problemet  - 
og  problemet  skal  løses. 

I  hver  stav  er  der  nu  dannet  en  komité, 
som  skal  tage  sig  særligt  af  disse  ting.  En 
sådan  komité  findes  måske  også  i 
wardet/grenen.  I  hvert  fald  kan  man  altid 


henvende  sig  til  hjælpeforeningen  eller 
ældsternes  kvorum  og  få  råd  og  vejledning 
vedrørende  hjemmeproduktion  og  forråd. 

Og  lad  så  denne  side  blive  et  forum,  hvor 
vi  alle  kan  mødes  i  vore  fælles  bestræbelser 
på  at  opfylde  den  henstilling,  som  lyder  til 
os  ved  hver  eneste  generalkonference. 

Kom  frit  frem  og  giv  også  dit  bidrag  til 
fælles  bedste! 

Indlæg  eller  spørgsmål  sendes  til  lokal- 
redaktøren: 

Ellen  E.  Valgren 
Zinnsgade  4 
DK-2100  København  0 
Tlf  01-26  93  30 

Til  en  begyndelse  kan  vi  atter  slå  fast,  at  det 
drejer  sig  om  at  opbevare  det,  man  spiser  og 
spise  det,  man  opbevarer. 

Et  grundforråd,  som  1  person  kan  leve  af 
1  år,  består  af: 

150  kg  hvede 

50  kg  mælkepulver 

50  kg  honning  eller  sukker 
2>/2  kg  salt 

(+  vand  og  gerne  lidt  vitaminpiller) 

Jo  mere  man  har  af  andre  fødevarer,  des 
mere  kan  man  skære  ned  på  dette 
grundforråd  -  men  det  er  jo  godt  at  vide,  at 
man  kan  være  dækket  ind,  hvis  man  har 
disse  ting. 

Hav  Tempelanbefalingen  parat, 
når  du  møder  politiet ! 


Broder  Orla  Rasmussen  fra  København  1. 
ward  havde  nytårsaften  1980  en  pudsig 
oplevelse,  da  han  var  på  vej  hjem  i  sin  bil. 

Broder  Rasmussen  blev  standset  af 
politiet,  som  gjorde  ham  opmærksom  på, 
at  hans  ene  baglygte  ikke  lyste.  Dette  kunne 
han  kun  beklage,  og  han  lovede  at  få  det 
ordnet. 

Betjenten  spurgte  ham  derefter:  »Nå, 
hvordan  er  det  så  med  spiritus?«  Dertil 
svarede  broder  Rasmussen,  at  det  var  27  år 
siden,  han  havde  drukket  så  meget  som  en 
øl. 


Betjenten  spurgte  da:  »Er  De  mormon?« 
-  og  da  han  fik  et  bekræftende  svar,  sagde 
han:  »Så  vil  jeg  gerne  have  lov  til  at  se  Deres 
tempelanbefaling«. 

Broder  Rasmussen  går  altid  med  sin 
tempelanbefaling  på  sig,  så  han  tog  den 
frem  og  viste  den  til  betjenten,  som  tog  til 
kasketten  og  gjorde  tegn  til,  at  han  kunne 
køre  videre. 

Morale:  En  tempelanbefaling  er  anbefa- 
ling nok  i  alle  ting! 

eev 


Alkoholfri  drikke 

Det  er  ikke  alle  alkoholfri  drikke,  der  er 
helt  fri  for  alkohol. 

Forklaringen  er  den,  at  staten  ikke  kræver 
spiritusafgift  af  drikkevarer  med  et  alkohol- 
indhold under  2,5%. 

Disse  drikkevarer  er  i  spiritusafgifts- 
mæssig forstand  alkoholfri  -  men  de  kan 
altså  indeholde  fra  0  til  2,5%  alkohol  (se 
skemaet). 

»Alkoholfri«  vin  er  enten  almindelig  vin, 
hvor  alkoholen  er  destilleret  af,  f.eks. 
Rotlack,  Weisslack  og  Schloss  Boosenburg 
-  eller  vin,  fremstillet  af  ugæret  drue-  eller 
frugtsaft.  Enkelte  fås  mousserende. 

Cider  er  betegnelsen  for  gæret  æblesaft, 
som  indeholder  mindst  2  volumenprocent 
alkohol.  Samtidig  skal  cider  indeholde 
mindst  2%  kuldioxid,  så  den  er  mous- 
serende. 

»Alkoholfri«  øl  er  almindelig  øl,  hvis 
alkohol  er  destilleret  af,  f.eks.  Ex-Bier  og 
Birell. 

Endvidere  fås  alkoholsvage  ølsorter, 
f.eks.  lyst  øl,  hvidtøl  og  skibsøl. 


Alkohol- 
procent 
(volumen- 
procent) 


Af-alkoholiserede  vine 

Weisslack   0,1-0,2 

Rotlack   0 

Rosélack   0-0,4 

Mousserende 
af-alkoholiserede  vine 

Schloss  Boosenburg   0,2-0,4 

Ugæret  druesaft 

Grapillon,  lys   0,03 

Grapillon,  mørk   0 

Merlino,  lys   0,06 

Merlino,  mørk   0, 15 

Irma  druesaft   0,01 

Listel,  lys    0,2-0,3 

Listel,  mørk   0-0,2 

Cheerio,  lys    0,2 

Cheerio,  mørk   0-0,1 

Mousserende  ugæret  druesaft 

Moussillon   0,06 

Ugæret  frugtsaft 

Casinette  (solbær)   0,07 

Lapomme,  mørk  (kirsebær)   max.  0,3 

Lapomme,  lys  (æble)   max.  0,3 

Af-alkoholiseret  øl 

Ex-bier   0,1-0,3 

Birell   0,4 

Alkoholsvage  øl 

Lys  pilsner   max.  2,25 

Lyst  og  mørkt  hvidtøl   max.  2,25 

Alkoholindholdet  i  øl,  vin  og  spiritus 

udtrykkes  i  volumenprocent  (antal  ml 


Sammen  med  mere  end  50  af  sine 
efterkommere  er  Nicholas  Santucho  i 
Canada  de  Gomez,  Argentina,  blevet  døbt  i 
Jesu  Kristi  Kirke  af  Sidste  Dages  Hellige. 

Broder  Santucho  har  været  gift  i  72  år, 
og  han  har  17  børn,  hvoraf  de  12  stadig 
lever. 

Søster  Santucho  sluttede  sig  til  kirken  en 
uge  senere  end  sin  mand.  »Det  tog  længere 


alkohol  pr.  100  ml  =  10  cl)  eller  i  vægtpro- 
cent (antal  g  alkohol  pr.  100  g). 

En  volumenprocent  på  10  betyder,  at  der 
er  10  ml  alkohol  pr.  100  ml.  Hver  ml 
alkohol  vejer  0,79  g  ved/20°C,  d.v.s.  at  der 
er  10  X  0,79  g  =  7,9  g  alkohol  pr.  100  ml. 

Resultaterne  er  kun  baseret  på  måling  af 
enkelte  prøver. 

(Fra  Statens  husholdningsråds 
pjece  nr.  2,  1979) 


(Fra  Church  News) 


Juan  Carlos  Vargas, 
'  Corvin  H.  Brink  på 
n  116årige  Nicolas 


tid  for  hende,  fordi  hun  er  yngre«,  siger 
broder  Santucho  om  sin  86-årige  hustru. 

På  trods  af  sine  mange  år  'er  denne 
tipoldefar  stadig  frisk,  og  på  de  mange 
spørgsmål  om,  hvad  hemmeligheden  er  ved 
at  blive  så  gammel,  svarer  han: 

»Der  er  ingen  hemmelighed  ved  et  langt 
liv.  Jeg  har  levet,  fordi  Gud  har  ønsket  det 
sådan«. 


116-årig  mand  slutter  sig  til  kirken 


Ældsterne 
til  venstre  og 
besøg  hos  dei 
Santucho. 

Guld  og  grønt  bal  i  Århus  stav 


Lørdag  den  22.  november  1980  kl.  18.00 
samledes  210  (mest  unge)  til  guld  og  grønt 
bal  i  kirkebygningen  i  Århus. 

Først  var  der  spisning,  og  der  serveredes 
en  lækker  platte.  Derefter  var  der  under- 
holdning. Hvert  ward/gren  skulle  vise  en 
dans  fra  et  bestemt  land.  Viborg-Skive  sang 
irske  sange,  Fredericia  opførte  en  skotsk 
dans,  Herning  en  engelsk  dans,  Ålborg  en 


spansk  tango  og  sang  senere  en  sømands- 
vise,  Horsens  en  græsk  dans,  Århus  en 
russisk  dans,  Esbjerg  en  israelsk  dans, 
Odense  sang  amerikanske  sange  og  opførte 
en  indianerdans. 

Efter  underholdningen  dansede  man  til 
kl.  23.00,  hvorefter  de  unge  fra  Randers  og 
Horsens  ryddede  op. 

E.  Ro. 


Græsset  tørres,  blomsten  visner,  men  vor  Guds  ord  bliver  evindelig.    Esajas  40:7. 

Sådan  ser  der  ud  i  Rønne 


Kirkebygningens  adresse:  Herman  Blemsvej  14,  3700  Rønne. 

Grenspræsidentens  adresse:   Hans-Jørgen   R.   Madsen,   Sandmarksvej   5,  Muleby, 
3700  Rønne.  Tlf.  03-95  62  64  kan  benyttes. 

Mødetider  om  søndagen: 

Kl.   8.30  -  Kvorums-  og  organisationsmøder 
Kl.   9.30  -  Søndagsskole 
Kl.  10.30-  Nadvermøde 

